**Előterjesztés**

**Körmend város Önkormányzati Képviselő-testülete 2017. február 28.-i ülésére**

**Tárgy:** 2016. évi költségvetési rendelet módosítása

*Tisztelt Képviselő-testület!*

Az önkormányzat 2016. évi költségvetési rendeletének módosítására hatodik alkalommal kerül sor. A módosítást a következő főbb csoportosításban terjesztjük a képviselő-testület elé.

1. A központi költségvetésből kapott támogatások előirányzatairól és a teljesítésekről az egyeztető adatok kiközlésre kerültek, amely alapján a következő módosításokat kell a rendeleten átvezetni:

* az októberi felmérés alapján az óvodába bejáró gyermekek után kapott többlettámogatás 3.077eFt, amely bevételi oldalon a központi támogatás előirányzatát, kiadási oldalon a működési célú támogatás előirányzatát növeli önkormányzatok részére.
* szintén az októberi lemondás következében összességében a szociális feladaton a kapott támogatás előirányzata 6.831eFt-al csökken, a működési tartalék előirányzata 6.039eFt-al, az átadott működési támogatás előirányzata 792eFt-al csökken.
* működési célú támogatások keretében az önkormányzat 45.000eFt rendkívüli támogatást kapott, amely növeli a központi támogatás előirányzatát, a társulások támogatási előirányzatát 23.873eFt-al, a működési hitel - hiány előirányzatát 21.127eFt-al csökkenti.
* a kamera rendszer kiépítéséhez kapott támogatás szintén rendkívüli működési támogatás, így a működési költségvetés támogatása 24.381eFt-al nő, csökken a felhalmozási célú központi támogatás előirányzata 19.760eFt-al, és a működésre átvett pénzeszköz előirányzata 4.621eFt-al. Bérkompenzációs támogatásként 394eFt érkezett, amely szintén az önkormányzati támogatás előirányzatát növeli, továbbá a társulásoknak átadott támogatás előirányzatát 197eFt-al. A Közös Önkormányzati hivatal személyi juttatás előirányzatát 15eFt-al, a munkaadót terhelő járulékot 23eFt-al. A Körmend Város Gondnoksága személyi juttatás előirányzatát 28eFt-al, a munkaadót terhelő járulékok előirányzatát 24eFt-al, a Kölcsey iskola személyi juttatás előirányzatát 12eFt-al, a munkaadót terhelőjárulékok előirányzatát 10eFt-al, az Olcsai iskola személyi juttatás előirányzatát 11eFt-al, a munkaadót terhelő járulékok előirányzatát 7eFt-al, a Somogyi iskola személyi juttatás előirányzatát 4eFt-al, a munkaadót terhelő járulékok előirányzatát 12eFt-al, a gimnázium személyi juttatás előirányzatát 5eFt-al, a munkaadót terhelő járulékok előirányzatát 6eFt-al, a könyvtári szakterület személyi juttatás előirányzatát 10eFt-al, a közművelődési szakterület személyi juttatás előirányzatát 29eFt-al növeli.
* előző évi elszámolás alapján az önkormányzat 1.461eFt működési támogatást, kapott, amellyel nő támogatás és a működési tartalék előirányzata is.
* utak felújítására 50.000eFt felhalmozási célú támogatást kapott az önkormányzat, amely növeli a bevételi előirányzatot, és csökkenti a felhalmozási célú hitel felvétel előirányzatát. 5eFt összegű fejlesztési támogatás szintén központi, felhalmozási célú támogatásként érkezett az önkormányzathoz, amely növeli az előirányzatot, és csökkenti a felhalmozási célú hitel felvétel előirányzatát.
* a Kubinyi program keretében kapott támogatást a felhalmozási célú támogatások között kell elszámolni, így az előzetesen működési célú bevételként kimutatott támogatás előirányzatát 2.000eFt-al csökkenteni kell, és nő a felhalmozási célú támogatás előirányzata.
* vis maior támogatás 2016. évben érkezett, ami szintén felhalmozási célú támogatás, így 372eFt-al csökken a működési célú támogatás előirányzata, és ezen összeggel nő a felhalmozási célú támogatás előirányzata.
* közfoglalkoztatási feladatra a Körmend Város Gondnoksága 2.049eFt támogatást kapott, amely növeli a központi támogatás előirányzatát, illetve a személyi juttatás előirányzatát 1.805eFt-al, a munkaadót terhelő járulékok előirányzatát 244eFt-al. A közművelődési szakterület 590eFt-ot kapott közfoglalkoztatási feladatra, amely összeggel nő a támogatás előirányzata, továbbá a személyi juttatás előirányzata 520eFt-al, a munkaadót terhelő járulékok előirányzata 70eFt-al.
* a népszavazás lebonyolításhoz kapcsolódó elszámolás alapján a Körmendi Közös Önkormányzati Hivatal 717eFt központi támogatást kapott, amellyel nő az előirányzat, továbbá a személyi juttatás előirányzata 350eFt-al, a munkaadót terhelő járulékok előirányzata 98eFt-al, a dologi kiadás előirányzatát 269eFt-al nő.

1. Saját hatáskörben kért előirányzat módosítások a következők:

* Az önkormányzat működési többletbevétele 8.500eFt-al növeli a működési bevétel előirányzatát, a munkaadót terhelő járulékok előirányzatát 500eFt-al, a működési célú támogatások előirányzatát 8.000eFt-al.
* Az adott 3.000eFt-os kölcsön visszatérülése: a felhalmozási bevétel előirányzata az összeggel csökken, a kölcsön visszatérülés előirányzata ezen összeggel nő. A 8.000eFt-os adott kölcsön visszatérülés rendezése: a működési célú átvett pénzeszköz előirányzata csökken, és nő a működési célú kölcsön visszatérülés előirányzata.
* Az önkormányzat személyi juttatás előirányzata 2.100eFt-al csökken, a munkaadót terhelő járulékok előirányzata 2.100eFt-al nő. A működési tartalék előirányzata, valamint a működési célú hitel felvétel előirányzata 29.899eFt-al csökken.
* A Körmendi Közös Önkormányzati Hivatal felhalmozási kiadásaira – szoftver, szerver, egyéb tárgyi eszköz beszerzés – 1.419eFt+382eFt ÁFA összegű előirányzat szükséges, a felhalmozási tartalék 1.801eFt-al csökken.
* Az önkormányzat esetében az előző évi visszafizetési kötelezettségre 2.145eFt fedezet biztosítása szükséges a gazdálkodási tartalék terhére. Az elvonások, befizetések előirányzata nő, a működési tartalék előirányzata csökken.
* A működési célú átadott pénzeszköz előirányzata nő 600eFt-al, a működési célú támogatás előirányzata 1.650eFt-al, a működési tartalék 2.250eFt-al csökken.
* a Körmend Város Gondnoksága dologi kiadás előirányzata 3.200eFt-al nő, a Körmendi Közös Önkormányzati Hivatal dologi kiadás előirányzata ezen összeggel csökken. Az intézmény működési célú átadott pénzeszköz előirányzata 2.500eFt-al nő a közös költségek kiadásaira, a működési tartalék előirányzata pedig 2.500eFt-al csökken.
* Körmend Város Gondnoksága lakások felújítása kiadásaira 543eFt fedezet biztosítása szükséges. A felhalmozási tartalék 543eFt-al csökken, az intézmény felújítás előirányzata 525eFt-al, az ÁFA összege 18eFt-al nő.
* a Kölcsey általános iskola dologi kiadás előirányzata 250eFt-al nő, a működési tartalék előirányzat pedig csökken 250eFt-al.
* Olcsai iskola bevételi többlete 2.384eFt, amellyel nő a működési bevétel előirányzata, a dologi kiadás előirányzata 4.750eFt-al nő, a működési tartalék 2.366eFt-al csökken. Tárgyi eszköz beszerzésre 183eFt fedezet a felhalmozási tartalék előirányzata terhére biztosítható az előirányzatok módosításával.
* Somogy iskola bevételi többlete 4.500eFt, amellyel nő a működési bevétel előirányzata és a dologi kiadás előirányzata. Tárgyi eszköz beszerzésekre - porszívó, hajszárítók - 520eFt, felújítási kiadásra 162eFt a felhalmozási tartalék terhére biztosítható az előirányzatok módosításával.
* a gimnázium dologi kiadás teljesítése miatt 600eFt-al indokolt az előirányzatot növelni a működési tartalék terhére. A labdafogó háló felszerelése 450eFt, amely növeli a beruházási kiadás előirányzatát, a felhalmozási tartalék előirányzata ezen összeggel csökken.
* a könyvtári szakterületen a személyi juttatás előirányzata 107eFt-al csökken, a munkaadót terhelő járulékok előirányzata pedig 107eFt-al nő. A dologi kiadás előirányzata 70eFt-al csökken, a beruházás kiadás előirányzata pedig ezen összeggel nő.
* közművelődési szakterületen a működési célú átvett pénzeszköz előirányzata 1.100eFt-al, a dologi kiadás előirányzata 1.100eFt.-al nő. A felújítás kiadás előirányzata 158eFt+42eFt ÁFA összeggel csökken, és ezen összeggel nő a beruházás kiadás előirányzata.

Kérem a Tisztelt Képviselő-testületet, az előterjesztést tárgyalja meg, és a mellékelt rendelet-tervezetet fogadja el.

Körmend, 2017. február 20.

Bebes István

polgármester